Document ID: /roh_data/filtered/fineweb-2-filterrobots_roh.jsonl.gz/13557

Purtret
Actual
» Paun per tuts 2016: Fegls da lavur
Incumbensas
- Il rectorat per l'instrucziun da religiun è in post spezialisà da la Baselgia catolica dal Grischun che s'occupa da dumondas structuralas, organisatoricas e persunalas da l'instrucziun da religiun catolica en scola.
- Il rectorat fa si'obligaziun per incumbensa da l'uvestg da Cuira.
- Il rectorat ha la surveglianza da l'instrucziun da religiun, da la visitaziun e da la cussegliaziun da scolastas e scolasts.
- Il rectorat procura che las directivas valaivlas per l'instrucziun da religiun vegnian realisadas e che las prescripziuns legalas vegnian resguardadas.
- Il rectorat vul infurmar, sustegnair, examinar e sche pussaivel era gidar ad evitar a moda pro-activa conflicts.
- Il rectorat porscha sustegn e cussegliaziun en situaziuns da conflict.
- Il rectorat è il post da consultaziun per las persunas responsablas per l'instrucziun da religiun en ils decanats, en las pravendas ed en ils cumins-baselgia.
- Il rectorat è il post da contact per geniturs, scolaras e scolars en cas da dumondas davart l'instrucziun da religiun.
- Il rectorat collavura cun il Center catechetic, cun la Cumissiun per l'instrucziun da religiun e cun il post spezialisà respectiv da la Baselgia evangelica refurmada dal Grischun e cun ils posts chantunals spezialisads.